Van Reenenspas is 'n bergpas in die Drakensberge in Suid-Afrika. Dit verbind KwaZulu-Natal met die Vrystaat en dra die N3 nasionale pad oor die berg. In die middel van die 19de eeu het die verkeer tussen KwaZulu-Natal en die Vrystaat so toegeneem dat 'n gangbare pad noodsaaklik geword het. Frans van Reenen, wat hier geboer het, het 'n roete aan die ingenieurs gewys. Hy het die roete gebruik om vee oor die berg te jaag om in die Vrystaat te verkoop. Die pas is in 1865 voltooi en na Van Reenen vernoem. Die pad klim 850m van die voet van die pas tot by die dorpie Van Reenen bo-op die kruin. Daar is ook 'n spoorwegpas wat die Drakensberg hier kruis en is in 1891 voltooi. Die pas sneeu toe gedurende uiterste weerstoestande in die winter, gevolglik kom alle verkeer tot stilstand. Lys van bergpasse in Suid-Afrika Op Pad in Suid-Afrika. 1995. B.P.J. Erasmus. ISBN 1-86842-026-4 Koördinate: 28°23′23.88″S 29°23′30.7″O﻿ / ﻿28.3899667°S 29.391861°O﻿ / -28.3899667; 29.391861 Hierdie artikel is ’n saadjie. Voel vry om Wikipedia te help deur dit uit te brei.